《游浈阳峡》
宋代·范镗

峡流触石石欲裂，峡舟溯水心寸拆。系缆心头夜向阑，惊浪沄沄写寒月。

风餐水宿知几年，馀生可复瘴江边。愁绝不眠起披户，顾视海宇天茫然。

作者简介：宋建州浦城人，字宏甫。神宗熙宁六年进士。倜傥有大志，文章谨严。哲宗元祐初被荐入朝，历馆阁校勘、集贤校理，知信、洪、衢三州。累迁枢密直学士知太原府，时宰相张商英置政典局，以镗为参详官。官至龙图阁学士。